
న్యూఢిల్లీ, మార్చి 24: నేరాలలో దోషులుగా నిర్ధారణ జరిగిన వ్యక్తులను జీవితాంతం ఎన్నికలలో పోటీ చేయడంకుండా నిషేధించడం, అలాంటి వారిని న్యాయ, కార్యనిర్వాహక వ్యవస్థలలోకి సైతం నిరోధించాలని కోరుతూ దాఖలైన వ్యాజ్యంపై సుప్రీంకోర్టు కేంద్రం సమాధానం కోరింది. న్యాయమూర్తులు జస్టిస్ రంజన్ గొగొయ్, జస్టిస్ నవీన్ సిన్హాలతో కూడిన ధర్మాసనం శుక్రవారం కేంద్రానికి నోటీసులు ఇచ్చి, రెండు వారాల్లోగా సమాధానం ఇవ్వాల్సిందిగా కోరింది. తదుపరి విచారణను ఏప్రిల్ 18కి వాయిదా వేసింది. రెండు,మూడ్రోజుల్లో ప్రభుత్వ సమాధానాన్ని దాఖలు చేస్తామని కేంద్రం తరఫున న్యాయవాది ధర్మాసనానికి తెలిపారు. ఇవే అంశాలను సుప్రీంకోర్టు ఇప్పటికే విచారణ చేపట్టి, వాటిని రాజ్యాంగ ధర్మాసనానికి బదిలీ చేసిందని ప్రభుత్వం తరఫున న్యాయవాది చెప్పారు. దానితో నిమిత్తం లేకుండా ఈ కేసులో ప్రభుత్వం తన సమాధానం దాఖలు చేయాల్సిందిగా బెంచి కోరింది. ఢిల్లీ బీజేపీ శాఖ ప్రతినిధి అశ్వినీ ఉపాధ్యాయ్ ఈ వ్యాజ్యాన్ని దాఖలు చేయగా ఆయన తరఫున సీనియర్ అడ్వొకేట్ వికాస్ సింగ్ వాదనలు వినిపించారు.

newdhilly, marchi 24: neraalalo doshulugaa nirdhaarana jarigina vyaktulanu jeevitaantam ennikalalo poty cheyadankunda nishedhinchadam, alanti vaarini nyaaya, kaaryanirvaahaka vyavasthalaloki saitam nirodhinchaalani korutu daakhalaina vyaajyampai supreenkortu kendram samadhanam korindi. nyaayamuurtulu justis ranjan gogoy, justis naveen sinhaalatoe kuudina dharmasana sukravaaram kendraaniki notisulu ichi, rendu vaaraallogaa samadhanam ivvaalsindigaa korindi. tadupari vichaarananu epril 18ki vaayidaa vesindi. rendu,moodrojullo prabhutva samaadhaanaanni daakhalu chestamani kendram tarafuna nyaayavaadi dharmasananiki telipaaru. ive amsaalanu supreenkortu ippatike vichaarana chepatti, vaatini raajyaamga dharmasananiki badili chesindani prabhutvam tarafuna nyaayavaadi cheppaaru. daanitho nimittam lekunda ee kesulo prabhutvam tana samadhanam daakhalu cheyalsindiga benchi korindi. dhilli bgfa saakha pratinidhi ashwinee upadhyay ee vyaajyaanni daakhalu cheyagaa aayana tarafuna seanier advocate vikas sing vaadanalu vinipinchaaru.